ขึ้นชื่อว่า ข้าวมันไก่ตะวันออก นักชิมแฟนพันธุ์แท้อาหารชนิดนี้ในเมืองชลคงต้องนึกถึงร้านที่ตั้งอยู่หลังโรงหนังตะวันออก ซึ่งมีชื่อเสียงในด้านเมนูข้าวมันไก่เป็นแน่ 

และสำหรับร้านนี้ก็ใช้ชื่อ ตะวันออก เหมือนกัน ความสัมพันธ์กับร้านดั่งเดิมเกี่ยวข้องอะไรกันผมก็ไม่ทราบครับ ไม่ได้ถาม เนื่องจากไม่เห็นว่าจะเป็นสาระสำคัญในการชิม แต่คิดว่าคงไม่ใช่เครือญาติกับเจ้าของเดิม น่าจะเป็นอดีตลูกน้องคนหนึ่งมากกว่า (เดา) ซึ่งเหมือนกับเจ๊แมวบางทราย และเจ้าที่อยู่โรงหนังตะวันออกในปัจจุบันที่แยกออกมาทำเอง

รัานตั้งอยู่ใกล้ตลาดโรงไฟฟ้า ริมถนน จอดรถสะดวกดี เมนูวันนี้ผมสั่งเป็นไก่ต้มแยกข้าว1ชุด ประกอบไปด้วย ไก่สับ1จาน ข้าวมัน2ถ้วย น้ำจื้ม พริกขิง ขิงดอง แตงกวา และน้ำซุป (บางที..ผมก็สงสัยเหมือนกันนะว่า ที่อื่น จังหวัดอื่นเนี้ย เครื่องเคียงมันเยอะเต็มโต๊ะเหมือนชลบุรีหรือเปล่า เหอๆ) 

สำหรับรสชาติ ไก่ต้มรสชาติธรรมดาทั่วไป แข็งบ้างในบางชิ้น ส่วนข้าวมัน ใช้เป็นข้าวเม็ดเล็ก รสชาติปกติดี ไม่มันมาก น้ำซุปเสรื์ฟมาร้อนเดือดดี รสชาติธรรมดา ส่วนน้ำจิ้ม ออกรสชาติเปรี้ยวนำ เหมือนกับต้นตำหรับ แต่ผมไม่ค่อยชอบครับ ส่วนตัวผมชอบเค็ม และส่วนตัวผมว่า...อาหารชนิดนี้ควรกินกับน้ำจิ้มเต้าเจียวที่มีรสชาติเค็มนำมากกว่าเปรี้ยวนำนะครับ (ความเห็นส่วนตัวนะ)

สรุปว่า ไก่แยก1ชุดสนนราคา70บาท ราคาผมว่าพอรับได้แต่ไม่ถึงขนาดถูก ราคากลางๆ รสชาติพอกินได้ พึ่งได้ในยามหิวโซ